Цонка Илиева
На моя баща

chitanka.info

На неговите 50 сребърни години

Нося твоето сърце,

твоя смях,

твоя поглед,

твоя устрем

на литнала птица.

Не съди ме със своите

години помъдрели.

Младостта ти

в мойта кръв зове.

И не чакай,

не искай

да съм спокойна —

ручей пролетен

можеш ли

в бяг да спреш?

Като вяра и сила,

като пролет и вятър

моят път,

моят ден,

мойта слънчева младост

твойте скъпи ръце,

твойте бащински длани

да пречистват

в тоя дивен,

като първа обич,

свят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.